**Տեղեկատվություն**

**2023 թվականի հարկային եկամուտների և պետական տուրքերի գծով մուտքերի վրա հնարավոր ազդեցություն ունեցած օրենսդրական փոփոխությունների վերաբերյալ**

**Հարկային եկամուտներ**

* **Ավելացված արժեքի հարկ**

1. 2022 թվականի դեկտեմբերի 23-ին ՀՀ Ազգային Ժողովի կող­­­մից ընդունված` Հայաս­տանի Հան­­­րապետության հարկային օրենսգրքում լրացումներ և փոփոխություններ կատա­րելու մասին» ՀՕ-595-Ն ՀՀ օրեն­քով (ուժի մեջ է մտել 2023 թվա­կանի հունվարի 1-ից) սահ­ման­վել են էլեկտրոնային առևտրի շրջանակներում ԱԱՀ-ի հաշվարկման և վճարման կար­գա­վո­րումներ: Մասնավորապես՝ սահմանվել է, որ ապրանքների էլեկտրոնային առևտրի շրջա­նակ­ներում, եթե ապրանքի մատակարարման վայրը համարվում է Հայաստանի Հանրա­պե­տու­­թյունը, ապա այդ գործարքների մասով՝ Հայաստանի Հանրապետությունում մշտական հաս­տատություն չունեցող ԵՏՄ անդամ այլ պետության ոչ ռեզիդենտ կազմակերպության կամ անհատ ձեռնարկատիրոջ կողմից հաշվարկվում և վճարվում է ԱԱՀ:
2. 2023 թվականի ապրիլի 13-ին ՀՀ Ազգային Ժողովի կող­­­մից ընդունված` Հայաս­տանի Հանրապետության հարկային օրենսգրքում փոփոխություն և լրացում կատա­րելու մասին» ՀՕ-131-Ն ՀՀ օրեն­քով (ուժի մեջ է մտել 2023 թվա­կանի մայիսի 1-ից) ԱԱՀ-ի գծով հաշվանցումներ կատարելու սահմանափակումների կիրառության առումով բացառություն է սահմանվել ԱՏԳ ԱԱ 7108 խմբի ԱՏԳ ԱԱ 7108 12 000 9 ծածկագրին դասվող թանկարժեք մետաղների օտարման գործարքների մասով և սահմանվել է, որ այդ ապրանքների օտարման դեպքում տնտեսավարող սուբյեկտները կարող են ԱԱՀ-ի հաշվանցումներ (պակասեցումներ) կատարել:
3. 2023 թվականի նոյեմբերի 16-ին ՀՀ Ազգային Ժողովի կողմից ընդունված՝ «Հայաս­տանի Հանրապետության հարկային օրենսգրքում փոփոխություններ և լրացումներ կատա­րելու մասին» ՀՕ-358-Ն ՀՀ օրենքով (ուժի մեջ է մտել 2023 թվականի դեկտեմբերի 1-ից) վերա­նայվել է ԱՏԳ ԱԱ 8703 ծածկագրին դասվող տրանսպորտային միջոցի Հայաստանի Հան­­­րապետությունում մատակարարման դեպքում ԱԱՀ-ի գումարների հաշվարկման կանոնը։ Մասնավորապես, սահմանվել է, որ ԱՏԳ ԱԱ 8703 ծածկագրին դասվող տրանս­պոր­տա­յին միջոցի Հայաստանի Հանրապետությունում մատակարարման մասով հարկման բազայի նկատմամբ հաշվարկված ԱԱՀ-ի գումարի և այդ տրանսպորտային միջոցի համար հաշվանցման (պակասեցման) ենթակա՝ մատակարարի կողմից դուրս գրված հարկային հաշ­վում կամ մաքսային հայտարարագրում կամ ներմուծման հարկային հայտարարագրում առանձ­­նացված ԱԱՀ-ի գումարի միջև առաջացող ԱԱՀ-ի բացասական տարբերությունը ենթակա չէ հաշվանցման (պակասեցման):

* **Ակցիզային հարկ**

1. 2019 թվականի հունիսի 25-ին ՀՀ Ազգային Ժողովի կող­­­մից ընդունված` «Հայաստանի Հանրապետության հարկային օրենսգրքում փոփոխություններ և լրացումներ կատարելու և 2017 թվականի դեկտեմբերի 21-ի «Հայաստանի Հանրապետության հարկային օրենսգրքում փոփոխություններ և լրացումներ կատարելու մասին» ՀՕ-266-ն օրենքում փոփոխություններ և լրացումներ կատարելու մասին» ՀՕ-338-Ն օրենքում փոփոխություն կատարելու մասին» ՀՕ‑68‑Ն օրենքով 2023 թվականի հունվարի 1-ից բարձրացվել են ակցի­զային հարկով հարկվող ապրանք­ների ակցիզային հարկի դրույ­քա­չափերը, մասնավորապես՝
2. էթիլային սպիրտի ակցիզային հարկի դրույքաչափը 2023 թվականի հուն­վարի 1-ից կազ­մում է 1 լիտրի համար 5700 դրամ` 2022 թվականին գործող 4400 դրամի փոխա­­­րեն,
3. սպիրտային խմիչքների (բացառությամբ պտղային և հատապտղային օղու, կոն­յակի, վիսկիի և ռոմի) դրույքաչափը 2023 թվականի հունվարի 1-ից կազ­մում է 1 լիտրի համար 3430 դրամ` 2022 թվականին գործող 2640 դրամի փոխա­րեն,
4. IQOS տեխնոլոգիայի ծխախոտի արտադրանքի ակցիզային հարկի դրույքա­չափը 2023 թվականի հուն­վարի 1-ից կազմում է 1000 հատի համար 3100 դրամ` 2022 թվա­կա­նին գործող 2700 դրամի փոխա­րեն,
5. ծխախոտի արտադրանքի ակցիզային հարկի դրույքա­չափը 2023 թվականի հուն­վարի 1-ից կազմում է 1000 հատի համար 14640 դրամ` 2022 թվականին գործող 12730 դրամի փոխարեն:

Ակցիզային հարկով հարկման ենթակա այլ ապրանքների համար ՀՀ հարկային օրենս­­գր­քով սահ­մանված ակցիզային հարկի դրույքաչափերը 2023 թվականի հունվարի 1-ից բարձրացվել են 3%‑ով:

1. 2022 թվականի նոյեմբերի 24-ին ՀՀ Ազգային Ժողովի կող­­­մից ընդունված` Հայաս­տանի Հան­­­րապետության հարկային օրենսգրքում փոփոխություններ և լրացումներ կատա­րելու մասին» ՀՕ-454-Ն ՀՀ օրեն­քով (ուժի մեջ է մտել 2023 թվա­կանի հունվարի 1-ից) սահ­ման­վել է, որ ակցիզային հարկից ազատվում է «Վերամշակում՝ մաքսային տարածքում» մաք­սային ընթացակարգով Հայաստանի Հանրապետություն ներմուծված հումքի վերամշակման արդյունքում ստացված և «Վերաարտահանում» մաքսային ընթացակարգով Հայաստանի Հան­րապետության տարածքից արտահանված՝ ակցիզային հարկով հարկման ենթակա ապրանք­ների մատակարարումը:
2. 2022 թվականի դեկտեմբերի 7-ին ՀՀ Ազգային Ժողովի կող­­­մից ընդունված` Հայաս­տանի Հան­­­րապետության հարկային օրենսգրքում լրացումներ և փոփոխություններ կատա­րելու մասին» ՀՕ-517-Ն ՀՀ օրեն­քով (ուժի մեջ է մտել 2022 թվա­կանի դեկտեմբերի 24-ից) ակցիզային հարկով հարկման ենթակա ապրանք է սահմանվել ԱՏԳ ԱԱ 2404 12 000 0 և 2404 19 000 ծածկագրերին դասվող` ծխախոտի արտադրանքը, իսկ նշյալ ապրանքի ակցի­զա­յին հարկի դրույքաչափը 1 միլիլիտրի համար սահմանվել է 55 դրամ: Միաժամանակ, նույն օրենքով նվազեցվել է ԱՏԳ ԱԱ 2206 00 ծածկագրին դասվող` խմորման ենթարկված այլ ըմպելիքների (խնձորի սիդր, պերրու (տանձի սիդր), մեղրաըմպելիք), պտղային, հատա­պտ­ղային, մրգային և այլ գինիներ համար ակցի­զային հարկի դրույքաչափը՝ 1 լիտրի համար սահ­մանե­լով 150 դրամ՝ նախկին 270 դրամի փոխարեն:

* **Շահութահարկ**

1. 2021 թվականի դեկտեմբերի 10-ին ՀՀ Ազգային Ժողովի կող­­­մից ընդունված` Հայաս­տանի Հան­­­րապետության հարկային օրենսգրքում փոփոխություններ կատա­րելու մասին» ՀՕ-383-Ն ՀՀ օրեն­քով (ուժի մեջ է մտել 2022 թվա­կանի հունվար 1-ից) ուժը կորցրած է ճանաչվել է Կառա­վա­րու­թյան որոշմամբ ընտրված կազմակերպությունների և անհատ ձեռ­նար­­­կատերերի կողմից ներդրումային ծրագրերի շրջանակներում ներմուծվող կամ ձեռք բեր­վող (կառուցվող, մշակվող) հիմնական միջոցների ամորտիզացիոն նվազագույն ժամ­կետը՝ ռեզիդենտ շահութահարկ վճարողի հայեցողությամբ, բայց ոչ պակաս, քան մեկ տարի սահ­մա­նելու վերաբերյալ դրույթը:
2. 2022 թվականի մայիսի 4-ին ՀՀ Ազգային Ժողովի կող­­­մից ընդունված` Հայաս­­տանի Հանրապետության հարկային օրենսգրքում փոփոխություններ կատարելու մասին» ՀՕ-111-Ն ՀՀ օրենքով (ուժի մեջ է մտել 2022 թվականի հունիսի 1-ից սահմանվել է, որ՝
3. առևտրային կազմակերպությունների, անհատ ձեռնարկատերերի և նոտարների անհատույց ստացված ակտիվները շահութահարկ վճարողների համար եկամուտ համարելու առումով շենքերի, շինությունների (այդ թվում՝ անավարտ, կիսակառույց), բնակելի կամ այլ տարածքների, հողամասերի սկզբնական արժեքները որոշվում են Հարկային օրենսգրքի 228-րդ հոդվածով սահմանված կարգով որոշվող՝ անշարժ գույքի հարկով հարկման բազայի 80 տոկոսից ոչ պակաս չափով՝ նախկին կարգավորումներով սահմանված՝ անշարժ գույքի հարկով հարկման բազայի չափի փոխարեն,
4. շենքերի, շինությունների (այդ թվում՝ անավարտ, կիսակառույց), բնակելի կամ այլ տարածքների, հողամասերի ձեռքբերման ծախսն ընդունվում է դրանց՝ անշարժ գույքի հարկով հարկման բազայի 80 տոկոսից ոչ պակաս չափով՝ նախկին կարգավորումներով սահմանված՝ անշարժ գույքի հարկով հարկման բազայի չափի փոխարեն,
5. շենքերի, շինությունները (այդ թվում՝ անավարտ, կիսակառույց), բնակելի կամ այլ տարածքները, հողամասերը վարձակալության կամ անհատույց օգտագործման վերցնելու գործարքների մասով ծախսն ընդունվում է դրանց՝ անշարժ գույքի հարկով հարկման բազայի 80 տոկոսից ոչ պակաս չափով՝ նախկին կարգավորումներով սահմանված՝ անշարժ գույքի հարկով հարկման բազայի չափի փոխարեն:
6. 2022 թվականի մայիսի 4-ին ՀՀ Ազգային Ժողովի կող­­­մից ընդունված` Հայաս­­տանի Հանրապետության հարկային օրենսգրքում փոփոխություններ կատարելու մասին» ՀՕ-121-Ն ՀՀ օրենքով (ուժի մեջ է մտել 2022 թվականի մայիսի 29-ից և տարածվում է մինչև 2024 թվականի օգոստոսի 1-ը գործող հարաբերությունների վրա) սահմանվել է, որ ռեզիդենտ շահութահարկ վճարողի և մշտական հաստատության միջոցով Հայաստանի Հանրապետությունում գոր­ծու­նեու­թյուն իրականացնող ոչ ռեզիդենտ շահութահարկ վճարողի հարկման բազայի որոշ­ման նպա­տա­կով ծախս են համարվում բարձրագույն ուսումնական հաստատության ուսա­նողական համա­կազմի մինչև 20 տոկոսին ծառայության մատուցման հետ կապված ծախսերը՝ նախկի­նում սահ­մանված 10 տոկոսի փոխարեն:
7. 2022 թվականի հունիսի 15-ին ՀՀ Ազգային Ժողովի կող­­­մից ընդունված` Հայաս­տանի Հանրապետության հարկային օրենսգրքում լրացումներ և փոփոխություն կատա­րելու մասին» ՀՕ‑257-Ն ՀՀ օրեն­քով (ուժի մեջ է մտել 2022 թվա­կանի հուլիսի 1-ից և կիրառվում է նաև 2022 թվականի հաշվետու տարվա շահութահարկով հարկման բազան որոշելու նպա­տա­­կով) սահ­ման­­վել է, որ շահութահարկով հարկման բազայի որոշման նպատակով շահութահարկ վճա­րող­­ների համար եկամուտ չեն համարվում հարկային հսկողության արդյունքներով առա­ջա­դր­ված հարկային պարտա­վորու­թյուն­ների կատարմանն ուղղվող գումարները:
8. 2022 թվականի սեպտեմբերի 15-ին ՀՀ Ազգային Ժողովի կողմից ընդունված՝ Հայաս­տանի Հան­­­րապետության հարկային օրենսգրքում լրացում կատա­րելու մասին» ՀՕ-350-Ն ՀՀ օրեն­­­քով (ուժի մեջ է մտել 2022 թվա­կանի հոկտեմբերի 5-ից և տարածվում է 2022 թվականի հուն­վարի 1-ից ծագած հարաբերությունների վրա) սահմանվել է, որ շահութահարկով հարկ­ման բազայի որոշ­ման նպատակով գույքի որակական կորուստ է համարվում նաև առևտրա­կան (առք ու վաճառքի) գործունեության նպատակով ձեռք բերված խոտան ապրանքը կամ ապրանքի մատա­կարարման հրապարակային պայմանագրով սահմանված երաշխիքային ժամա­­­նա­կա­հատ­վածում գնորդի հայտնաբերած և հետ ընդունված խոտան ապրանքը, բացա­ռութ­­յամբ այն խոտան ապրանքի, որի դիմաց առևտրական (առք ու վաճառքի) գործու­նեութ­յուն իրակա­նաց­նող շահութահարկ վճարողն ապրանքի մատակարարից ստացել է (ստանալու է) փոխ­հա­տուցում:
9. 2022 թվականի հունիսի 15-ին ՀՀ Ազգային Ժողովի կողմից ընդունված՝ Հայաս­տանի Հան­­­­­­րա­պետության հարկային օրենսգրքում լրացումներ և փոփոխություններ կատա­րելու մասին» ՀՕ-149-Ն ՀՀ օրեն­­­քով (ուժի մեջ է մտել 2023 թվա­կանի հունվարի 1-ից և կիրառվում է նաև 2022 թվականի հաշվետու տարվա շահութահարկով հարկման բազան որոշելու նպա­տա­­կով) սահմանվել է, որ շահութահարկով հարկման բազայի որոշման նպատակով շահու­թա­­հարկ վճարողների համար ծախս չեն համարվում hարկային պարտավորությունների կատար­­­­մանն ուղղվող՝ պետա­­կան կամ համայնքային բյուջեից տրամադրվող գումարների հաշ­­­վին կատարվող ծախ­սերը:
10. 2022 թվականի մարտի 22-ին ՀՀ Ազգային Ժողովի կողմից ընդունված՝ Հայաս­տանի Հանրա­պետության հարկային օրենսգրքում փոփոխություններ և լրացումներ կատա­րելու մասին» ՀՕ-120-Ն ՀՀ օրեն­­­քով (ուժի մեջ է մտել 2023 թվա­կանի ապրիլի 14-ից), շահութահարկով հարկման բազայի որոշման նպատակով, եկամտի առանձին տեսակների հաշվառման առանձնահատկությունները սահմանող մի շարք դրույթներ չեն կիրառվում որոշ գործարքների նկատմամբ, մասնավորապես՝ բանկի կամ վարկային կազմակերպության կողմից մի շարք գույքային միավորների օտարման գործարքների, լիզինգի (տարատեսակների) պայմանագրի շրջանակներում լիզինգատուի կողմից լիզինգառուին գույքային միավորների օտարման գործարքների նկատմամբ:

* **Եկամտային հարկ**

1. 2019 թվականի հունիսի 25-ին ՀՀ Ազգային Ժողովի կող­­­մից ընդունված` «Հայաստ­անի Հանրապետության հարկային օրենսգրքում փոփոխություններ և լրացումներ կատա­րելու և 2017 թվականի դեկտեմբերի 21-ի «Հայաստանի Հանրապետության հարկային օրենս­­գրքում փոփոխություններ և լրացումներ կատարելու մասին» ՀՕ-266-Ն օրենքում փոփո­խություններ և լրացումներ կատարելու մասին» ՀՕ‑338-Ն օրենքում փոփոխություն կատա­­րելու մասին» ՀՕ-68-Ն ՀՀ օրենքով (ուժի մեջ է մտել 2020 թվականի հունվարի 1-ից) սահմանվել է, որ 2023 թվա­կա­նի հունվարի 1-ից եկամտային հարկը հաշվարկվում է 20 տոկոս դրույքաչափով՝ 2022 թվա­կա­նի գործող 21 տոկոս դրույքա­չա­փի փոխարեն:
2. 2022 թվականի մայիսի 5-ին ՀՀ Ազգային Ժողովի կող­­­մից ընդունված` «Հայաս­տանի Հանրապետության հարկային օրենսգրքում փոփոխություններ կատա­րելու մասին» ՀՕ-121-Ն ՀՀ օրենքով (ուժի մեջ է մտել 2022 թվականի մայիսի 29-ից)՝ սահմանվել է, որ եկամտային հարկով հարկման բազան որոշելու նպատակով նվազեցվող եկամուտներ են համարվում բարձրագույն ուսումնական հաստատության ուսանողական համակազմի մինչև 20 տոկոսի՝ օրենսդրությամբ սահմանված դեպքերում ուսուման վարձի փոխհատուցման գումարները՝ նախկինում սահմանված 10 տոկոսի փոխարեն:
3. 2022 թվականի ապրիլի 12-ին ՀՀ Ազգային Ժողովի կող­­­մից ընդունված` Հայաս­տանի Հանրապետության հարկային օրենսգրքում փոփոխություններ կատա­րելու մասին» ՀՕ-92-Ն ՀՀ օրեն­քով սահմանվել է, որ  տոկոսների մասով եկամտային հարկը հաշվարկվում է 20 տոկոս դրույքաչափով՝ նախկինում սահմանված 10 տոկոսի փոխարեն, բացառությամբ բան­կա­յին ավանդի և հրապարակային առաջարկի միջոցով հանրությանը առաջարկված կամ կար­­գավորվող շուկայում առևտրին թույլատրված պարտքային արժեթղթերի դիմաց ստաց­վող տոկոսների (դրույթն ուժի մեջ է մտել 2023 թվականի հունվարի 1-ից):
4. 2022 թվականի մարտի 22-ին ՀՀ Ազգային Ժողովի կող­­­մից ընդունված` Հայաս­տանի Հանրապետության հարկային օրենսգրքում փոփոխություններ և լրացումներ կատա­րելու մասին» ՀՕ-120-Ն ՀՀ օրեն­քով (ուժի մեջ է մտել 2023 թվականի ապրիլի 14-ից), եկամտային հարկի հարկման բազան որոշելու նպատակով նվազեցվող եկամուտներ են համարվում սեփականության իրավունքով ֆիզիկական անձին պատկանող գույքի օտարումից բանկերից և վարկային կազմակերպություններից ստացվող եկամուտները, եթե հետագայում այդ գույքը նույն բանկի կամ վարկային կազմակերպության կողմից անհատ ձեռնարկատեր և նոտար չհանդիսացող ֆիզիկական անձանց տրամադրվում է լիզինգով (տարատեսակներով):

* **Սոցիալական վճար**

1. 2019 թվականի հունիսի 25-ին ՀՀ Ազգային Ժողովի կողմից ընդունված` «Կուտակային կենսաթոշակների մասին» օրենքում փոփոխություններ կատա­րելու մասին» ՀՕ‑72-Ն ՀՀ օրեն­քով (ուժի մեջ է մտել 2020 թվականի հունվարի 1-ից) կատարված փոփոխությունների համաձայն 2022 թվականի հունվարի 1-ից դեկտեմբերի 31-ը ներառյալ սոցիալական վճարի անհատի մասնաբաժնում՝ հաշվարկված աշխատավարձի նկատմամբ, պետության մասնակցությունը կազմել է 5.5%, իսկ աշխատողի մասնակցությունը՝ 4.5%:

«Կուտակային կենսաթոշակների մասին» օրենքում փոփոխություններ կատա­րելու մասին» ՀՕ‑72-Ն ՀՀ օրեն­քի գործողության ավարտից հետո՝ 2023 թվականի հունվարի 1-ից կիրառվում են նախկին կարգավորումները, որոնց համաձայն սոցիալական վճարի անհատի մասնաբաժնում՝ հաշվարկված աշխատավարձի նկատմամբ, պետության մասնակցությունը նվազել է 0.5 տոկոսային կետով, իսկ աշխատողի մասնակցությունն աճել է 0.5 տոկոսային կետով, այսինքն՝ յուրաքանչյուրի մասնաբաժինը կազմում է 5%:

2023 թվականի հունվարի 1-ից նվազագույն աշխատավարձի՝ 68,000 դրամից 75,000 դրամ բարձրացման հետ կապված՝ փոխվել են նաև սոցիալական վճարի հաշվարկման օբյեկտի առավելագույն ամսական և տարեկան շեմերը՝ նախկին 1,020,000 դրամի և 12,240,000 դրամի փոխարեն կազմելով համապատասխանաբար 1,125,000 դրամ և 13,500,000 դրամ:

2023 թվականի հունվարի 1-ից պետության կողմից մեկ մասնակցի համար կուտակվող կենսաթոշակի գումարը չի գերազանցել 25,000 դրամը՝ նախկին 27,500 դրամի փոխարեն, որը նշանակում է, որ եթե՝

* համախառն եկամտի ամսական չափը չի գերազանցում 500,000 դրամը, ապա պետության կողմից վճարվում է համախառն եկամտի 5 տոկոսը՝ նախկին 5.5 տոկոսի փոխարեն,
* համախառն եկամուտը 500,000-1,125,000 դրամի սահմաններում է, ապա պետության կողմից վճարվում է 25,000 դրամ՝ նախկին 27,500 դրամի փոխարեն, իսկ մասնակցի կողմից՝ համախառն եկամտի 10 տոկոսի և 25,000 դրամի տարբերությունը,
* համախառն եկամուտը գերազանցել է 1,125,000 դրամը, ապա վճարվում է ֆիքսված գումար՝ պետության կողմից՝ 25,000 դրամ՝ նախկին 27,500 դրամի փոխարեն, իսկ անձի կողմից` 87,500 դրամ՝ նախկին 74,500 դրամի փոխարեն։
* **Բնապահպանական հարկ և բնօգտագործման վճար**

1. 2022 թվականի մարտի 4-ին ՀՀ Ազգային Ժողովի կող­­­մից ընդունված` Հայաս­­­­­տանի Հանրապետության հարկային օրենսգրքում փոփոխություն կատարելու մասին» ՀՕ‑56‑Ն ՀՀ օրենքով (ուժի մեջ է մտել 2023 թվականի հունվարի 1-ից) մի շարք ապրանքներ սահմանվել են որպես բնապահպանական հարկով հարկման ենթակա ապրանքներ:
2. 2022 թվականի մարտի 23-ին ՀՀ Ազգային Ժողովի կող­­­մից ընդունված` Հայաս­­­­­տանի Հանրապետության հարկային օրենսգրքում փոփոխություններ և լրացում կատարելու մասին» ՀՕ‑76‑Ն ՀՀ օրենքով (ուժի մեջ է մտել 2023 թվականի հունվարի 1-ից) սահմանվել է, որ սիրողական ձկնորսության դեպքում կենսաթոշակային տարիքի անձինք ազատվում են կենդանական աշխարհի օբյեկտ հանդիսացող կենսապաշարների օգտագործման համար բնօգագործման վճարից:
3. 2022 թվականի հունիսի 15-ին ՀՀ Ազգային Ժողովի կող­­­մից ընդունված` Հայաս­­­­­տանի Հանրապետության հարկային օրենսգրքում լրացումներ և փոփոխություններ կատարելու մասին» ՀՕ-149-Ն ՀՀ օրենքով (ուժի մեջ է մտել 2023 թվականի հունվարի 1-ից) 2023 թվականի հաշվետու տարվա յուրաքանչյուր եռամսյակի համար բարձրացվել է ռոյալթիի կանխավճարի չափը և նախորդ հաշվետու ժամանակաշրջանի համար հաշվարկված ռոյալթիի գումարի 25 տոկոսի փոխարեն սահմանվել է 30 տոկոս:

* **Հարկային վարչարարության մասով կատար­­­ված փո­­­փո­խու­թյուն­ներ (այլ հարկային եկամուտներ).**

1. 2022 թվականի մարտի 23-ին ՀՀ Ազգային Ժողովի կող­­­մից ընդունված` Հայաս­­­­­տանի Հանրապետության հարկային օրենսգրքում փոփոխություններ և լրացումներ կատարելու մասին» ՀՕ-86-Ն ՀՀ օրենքով (ուժի մեջ է մտել 2022 թվականի ապրիլի 13-ից)՝
2. հանվել են հարկային տարվա ընթացքում հսկիչ դրամարկղային մեքենաների շահագործման կանոնների երրորդ խախտում կատարելու արդյունքում շրջանառության հարկ վճարող կամ մկիրոձեռնարկատիրության սուբյեկտ համարվել չկարողանալու սահմանափակումները,
3. սահմանվել է, որ վերահսկվող գործարքների մասին ծանուցումը Օրենսգրքով սահմանված ժամկետում չտրամադրելու դեպքում գանձվում է տուգանք՝

* 5 միլիոն դրամի չափով՝ Օրենսգրքով սահմանված կարգով հաշվարկված՝ նախորդ հար­կային տարվա արդյունքներով համախառն եկամտի երկու միլիարդ դրամի շեմը գերա­զան­­ցած կազմակերպությունների նկատմամբ,
* 3 միլիոն դրամի չափով՝ Օրենսգրքով սահմանված կարգով հաշվարկված՝ նախորդ հարկային տարվա արդյունքներով համախառն եկամտի մեկ միլիարդ դրամի շեմը գերա­զան­ցած կազմակերպությունների նկատմամբ,
* 1 միլիոն դրամի չափով՝ Օրենսգրքով սահմանված կարգով հաշվարկված՝ նախորդ հարկային տարվա արդյունքներով համախառն եկամտի մեկ միլիարդ դրամի շեմը չգերա­զան­ցած կազմակերպությունների նկատմամբ,

1. սահմանվել է, որ վերահսկվող գործարքների մասին ծանուցման մեջ հարկային մարմնի կողմից ճշտ­ված ծանուցում ներկայացնելու գրավոր պահանջ ստանալուց հետո սխալ կամ պակաս քանա­կու­թյամբ տեղեկություններ ներկայացնելու դեպքում գանձվում է տուգանք` յուրա­քանչ­յուր սխալի կամ պակաս լրացված գործարքի մասով 500 հազար դրամի չափով,
2. սահմանվել է, որ տրանսֆերային գնագոյացման փաստաթղթավորումը սահմանված ժամկետներում հարկային մարմին չներկայացնելու դեպքում հարկ վճարողը վճարում է տուգանք՝ փաստա­թղթավորման ենթակա յուրաքանչյուր վերահսկվող գործարքի արժեքի 10 տոկոսի չափով:

Վերոնշյալ տուգանքի նշանակման օրվանից հետո՝ 30 օրվա ընթաց­քում, հարկ վճարողի կողմից տրանսֆերային գնագոյացման փաստաթղթավորումը հար­կային մարմին չներկայացնելու դեպքում յուրաքանչյուր ժամկետանց օրվա համար հաշվարկվում է տույժ՝ փաստա­թղթավորման ենթակա յուրաքանչյուր վերահսկվող գործարքի արժեքի 0.04 տոկոսի չափով:

1. 2022 թվականի ապրիլի 12-ին ՀՀ Ազգային Ժողովի կող­­­մից ընդունված` Հայաս­­­­­տանի Հանրապետության հարկային օրենսգրքում փոփոխություններ և լրացումներ կատարելու մասին» ՀՕ-103-Ն ՀՀ օրենքով (ուժի մեջ է մտել 2022 թվականի մայիսի 14-ից)՝
2. սահմանվել է, որ «Օպերատիվ-հետախուզական գործունեության մասին» Հայաս­տանի Հանրապետու­թյան օրենքով սահմանված կարգով իրականացվող օպերատիվ-հետա­խուզական միջոցա­ռում­ների ընթացքում ապրանքների մատակարարման կամ տեղա­փոխու­թյան փաստա­թղթա­վորման համար Օրենսգրքով սահմանված պահանջների խախտման՝ Օրենս­գրքով սահման­ված պահանջները չբավարարող ուղեկցող փաստաթղթով կամ առանց ուղեկցող փաստա­թղթի ապրանքների մատակարարման կամ տեղափոխության հայտնա­բեր­ման դեպքում, բացառությամբ նույն հոդվածով սահմանված դեպքերի, խախտման հիմք հան­դի­սացող գոր­ծարքի կամ գործողության մասով գանձվում է տուգանք այդ ապրանքի գնի (արժեքի) 50 տոկոսի չափով, բայց ոչ պակաս 500 հազար դրամից, նախկինում սահմանված 200 հազար դրամի փոխարեն,
3. սահմանվել է, որ նույն մասի 1-ին կետում նշված խախտումն արձանագրվելուց հետո՝ մեկ տարվա ընթաց­քում՝

ա. խախտման երկրորդ փաստ արձանագրվելու դեպքում գանձվում է տուգանք` անփաս­­­տաթուղթ ապրանքների գնի (արժեքի) 100 տոկոսի չափով, բայց ոչ պակաս 2 միլիոն դրամից, նախկինում սահմանված՝ 500 հազար դրամի փոխարեն,

բ. խախտման երրորդ և ավելի փաստ արձանագրվելու դեպքում գանձվում է տուգանք` անփաստաթուղթ ապրանքների գնի (արժեքի) 200 տոկոսի չափով, բայց ոչ պակաս 10 միլիոն դրամից, նախկինում սահմանված՝ 1 միլիոն դրամի փոխարեն,

1. վերանայվել են հսկիչ դրամարկղային մեքենաների կիրառության կանոնների խախտ­ման համար, հսկիչ դրամարկղային մեքենայի բացակայության կամ հարկային մարմնում համապատասխան վայրի հասցեով կամ շրջիկ առևտրի կետի համար տեխնիկական պահանջները բավարարող հսկիչ դրա­մարկ­ղա­յին մեքենա գրանցված չլինելու համար Օրենս­գր­քով սահմանված պատասխանատվության կիրառման մոտեցումները: Մասնավորապես, հան­վել են մեկ տարվա ընթացքում նույն խախտումը մեկից ավելի կատարելու համար ավելի բարձր տուգանք կիրառելու, հանրային սննդի մասով տարբերակված և բարձր տուգանքներ կիրառելու մոտեցումները: Արդյունքում, սահմանվել են միասնական մոտե­ցում­ներ,
2. հանվել են հսկիչ դրամարկղային մեքենաների կիրառության հետ կապված խախ­տում­ներ կատարելու դեպքերում տնտեսավարող սուբյեկտների գործունեությունը որոշակի ժամ­կետով կասեցնելու դրույթները:
3. 2022 թվականի հունվարի 18-ին ՀՀ Ազգային Ժողովի կող­­­մից ընդունված` Հայաս­­­­­տանի Հանրապետության հարկային օրենսգրքում փոփոխություններ և լրացումներ կատարելու մասին» ՀՕ-20-Ն ՀՀ օրենքով (ուժի մեջ է մտել 2022 թվականի հուլիսի 1-ից) սահմանվել են մի շարք պատասխանատվության միջոցներ «Անկանխիկ գործառնությունների մասին» ՀՀ օրենքով կանխիկ դրամով գումարի վճարման կամ ընդունման սահմանափակումները չպահպանելու համար: Մասնավորապես, սահմանվել է, որ՝
4. «Անկանխիկ գործառնությունների մասին» Հայաս­­­­­տանի Հանրապետության օրենքով կանխիկ դրամով գումարի վճարման կամ ընդունման սահմանափակումները չպահպանելու դեպքում հարկ վճարողից գանձվում է տուգանք՝ կանխիկ դրամով գումարի վճարման թույլատրված չափը գերազանցող գումարների (խախտման գումարների) հանրագումարի հինգ տոկոսի չափով, բայց ոչ պակաս, քան 500 հազար դրամը, և ոչ ավելի, քան երկու միլիոն դրամը,
5. «Անկանխիկ գործառնությունների մասին» Հայաս­­­­­տանի Հանրապետության օրենքով սահմանված դեպքերում ու կարգով վճարային քարտերի կամ վճարային տեխնոլոգիաների հիման վրա կիրառվող այլ վճարային գործիքներ չունենալու դեպքում կամ այդ գործիքների միջոցով վճարումներ չընդունելու դեպքում հարկ վճարողից գանձվում է տուգանք՝ 300 հազար դրամի չափով:

**Պետական տուրք**

* **Դատարան տրվող հայցադիմումների, դիմումների, դատարանի դատական ակտերի դեմ վերաքննիչ և վճռաբեկ բողոքների համար, ինչպես նաև դատարանի կողմից տրվող փաստաթղթերի պատճեններ (կրկնօրինակներ), գործում առկա լուսանկարների (լուսաժապավենների), ձայնագրությունների, տեսագրությունների և դրանց էլեկտրոնային կրիչների բնօրինակից պատճենահանված կրիչ և դատական նիստի համակարգչային ձայնագրման կրկնօրինակ տալու համար պետական տուրք**

1. 2022 թվականի հունվարի 21-ին ՀՀ Ազգային Ժողովի կող­­­մից ընդունված` «Պետա­կան տուրքի մասին» ՀՀ օրենքում լրացումներ կատա­րելու մասին» ՀՕ-6-Ն ՀՀ օրենքով (ուժի մեջ է մտել 2022 թվականի հունիսի 1-ից) սահմանվել են գնում­ների հետ կապված հարցերով դատարաններ դիմելու համար պետական տուրքի առանձին՝ այլ դրույքաչափեր:
2. 2022 թվականի հունիսի 9-ին ՀՀ Ազգային Ժողովի կող­­­մից ընդունված` «Պետա­կան տուրքի մասին» ՀՀ օրենքում փոփոխություններ և լրացումներ կատա­րելու մասին» ՀՕ-228-Ն ՀՀ օրենքով (ուժի մեջ է մտել 2022 թվականի հուլիսի 1-ից) սահմանվել են դատարաններում պետական տուրքի գծով նոր արտոնություններ: Մասնավորապես, սահմանվել է, որ արդա­րաց­ված մեղադրյալները գույքն առգրավելու, արգելադրելու, բռնագրավելու կամ այլ կերպ տնօրի­նելու հետևանքով պատճառված վնասի հատուցման հայցերով դատարաններում ազատ­­վում են պետա­կան տուրքի վճարումից:

* **Պետական գրանցման համար պետական տուրք**

1. 2022 թվականի դեկտեմբերի 7-ին ՀՀ Ազգային Ժողովի կող­­­մից ընդունված` «Պետա­կան տուրքի մասին» ՀՀ օրենքում լրացումներ կատա­րելու մասին» ՀՕ-545-Ն ՀՀ օրեն­քով (ուժի մեջ է մտել 2023 թվականի հունվարի 2-ից) 5000 դրամի չափով պետական տուրք է սահ­մանվել սահմանափակ պատասխանատվությամբ ընկերության բաժնեմասը հավա­տար­մագ­րային կառավարման հանձնումը գրանցելու համար:
2. 2022 թվականի հոկտեմբերի 26-ին ՀՀ Ազգային Ժողովի կողմից ընդունված՝ «Պետա­կան տուրքի մասին» օրենքում լրացում և փոփոխություն կատարելու մասին» ՀՕ-393-Ն ՀՀ օրենքով (ուժի մեջ է մտել 2023 թվականի նոյեմբերի 15-ից) 5000 դրամի չափով պետա­կան տուրք է սահմանվել սերմերի և տնկանյութի հավաստագրի տրամադրման պետա­կան գրանցման համար, որը չի ներառում ծառայությունների կամ գործողությունների կատար­ման հետ կապված ծախսերը:

* **Ֆիզիկական անձանց տրվող իրավաբանական նշանակություն ունեցող փաստաթղթերի, որոշակի ծառայությունների կամ գործողությունների համար պետական տուրք**

1. 2022 թվականի դեկտեմբերի 16-ին ՀՀ Ազգային Ժողովի կող­­­մից ընդունված` «Պետա­կան տուրքի մասին» ՀՀ օրենքում փոփոխություններ և լրացումներ կատա­րելու մասին» ՀՕ-464-Ն ՀՀ օրեն­քով (ուժի մեջ է մտել 2023 թվականի մարտի 15-ից) պետական տուրքեր են սահ­­մանվել տրանսպորտային միջոցի հաշվառման գործողության համար՝ 5000 դրամի չափով, տրանսպորտային միջոց վարելու իրավունքի վկայական ստանալու գործնական քննու­թ­­յուն ընդունելու և տրանսպորտային միջոցների վերասարքավորման թույլտվության համար՝ 10000 դրամի չափով, նոր թողարկված (տվյալ տարում արտադրված) տրանս­պոր­տա­­յին միջոցին հաշվառման կտրոն տալու համար՝ 1000 դրամի չափով:

* **Լիցենզավորման ենթակա կամ թույլտվություններով գործունեություն իրականացնելու նպատակով լիցենզիաներ, արտոնագրեր (թույլտվություններ) տալու համար պետական տուրք**

1. 2022 թվականի սեպտեմբերի 11-ից չի երկարաձգվել ՀՀ կառավարության 2022 թվականի մարտի 3-ի թիվ 266-Ն որոշման գործողության ժամ­կետը և նոր որոշում չի ընդունվել, որի արդյունքում ԱՏԳ ԱԱ 2603 00 000 0 (պղնձի խտա­հան­քեր), 2613 (մոլիբդենի խտահանքեր), 7202 70 000 0 (ֆեռոմոլիբդեն) և 8102 (մոլիբդեն և դրա­նից պատրաստված արտադրա­տե­սակ­ներ), (բացա­ռությամբ ԱՏԳ ԱԱ 8102 97 000 0 ծած­կագրին դասվող՝ թափոնի և ջարդոնի) ծած­կագ­րե­րին դասվող ապրանքների դեպի երրորդ երկր­ներ արտահանելու համար՝ «Պետական տուրքի մասին» ՀՀ օրենքի 19.6-րդ հոդ­վածի աղյու­սակի 4-րդ, 5-րդ և 6-րդ կետերով սահ­ման­ված պետական տուրքերը չեն գանձվում:
2. 2022 թվականի մայիսի 4-ին ՀՀ Ազգային Ժողովի կող­­­մից ընդունված` «Պետա­կան տուրքի մասին» ՀՀ օրենքում լրացումներ կատա­րելու մասին» ՀՕ-122-Ն ՀՀ օրենքով (ուժի մեջ է մտել 2022 թվականի հունիսի 18-ից)՝ մաքսային մարմինների կողմից օրենքով սահ­մանված դեպքում մաքսային գործառնությունների իրականացման, մաքսային ուղեկցման, ապրանքների ժամանակավոր պահպանության, ինչպես նաև նախնական որոշումների տրա­մադր­ման համար սահմանվել են պետական տուրքի գծով արտոնություններ:
3. 2022 թվականի հունվարի 18-ին ՀՀ Ազգային Ժողովի կողմից ընդունված՝ «Պետա­կան տուրքի մասին» ՀՀ օրենքում լրացումներ կատա­րելու մասին» ՀՕ-10-Ն ՀՀ օրենքով (ուժի մեջ է մտել 2022 թվականի օգոստոսի 9-ից) 200 հազար դրամի չափով պետական տուրք է սահմանվել անհատ ձեռնարկատերերի և կազմակերպությունների կողմից օդանավակայանի տաքսի ծառայություն կազմակերպելու համար:
4. 2022 թվականի հոկտեմբերի 5-ին ՀՀ Ազգային Ժողովի կողմից ընդունված՝ «Պետա­­կան տուրքի մասին» ՀՀ օրենքում փոփոխություններ կատարելու մասին ՀՕ-359-Ն ՀՀ օրենքով (ուժի մեջ է մտել 2022 թվականի հոկտեմբերի 12-ից) «Արտաքին տնտե­սական գործունեության ապրան­քային անվանացանկ» (ԱՏԳ ԱԱ) դասակարգչի 2523 ծածկագրին դասվող ցեմենտի (բացա­ռությամբ 2523210000, 2523100000 ապրան­քային դիրքերին դասվող ծածկագրերի)՝ «Բացթողում՝ ներքին սպառման համար», «Վերամշակում՝ մաքսային տարածքում» և «Վերա­մշա­կում՝ ներքին սպառ­ման համար» մաքսային ընթացակարգերով յուրաքանչյուր մինչև հարյուր տոն­նայի ներ­մուծ­ման լիցենզիա տրամադրելու համար սահմանվել է 200 հազար դրամի չափով պետա­կան տուրք՝ նախկին 1 մլն 400 հազար դրամի փոխարեն: Բացի այդ, նույն օրենքով հանվել է ԱՏԳ ԱԱ 252310000 ծածկագրին դասվող ցեմենտի «Բացթողնում՝ ներքին սպառման համար», «Վերամշակում՝ մաքսային տարածքում» և «Վերամշակում՝ ներքին սպառման համար» մաք­սա­յին ընթացակարգերով յուրաքանչյուր մինչև հարյուր տոննայի ներմուծման լիցենզիա տրա­մադ­րելու համար «Պետական տուրքի մասին» ՀՀ օրենքի 19.6-րդ հոդ­վածի աղյու­սակի 3-րդ կետով սահ­­մանված 200 հազար դրամի չափով պետական տուրքը:
5. 2022 թվականի սեպտեմբերի 14-ին ՀՀ Ազգային Ժողովի կող­­­մից ընդունված` «Պետա­կան տուրքի մասին» ՀՀ օրենքում լրացումներ և փոփոխություններ կատա­րելու մասին» ՀՕ-356-Ն ՀՀ օրեն­քով (ուժի մեջ է մտել 2022 թվականի հոկտեմբերի 17-ից) պետական տուրքեր են սահմանվել՝

* մաքսային հայտարարագիրը թղթային կրիչով ներկայացնելու դեպքում, եթե հայտարարատուն չի կարող ներկայացնել մաքսային հայտարարագրի էլեկտրոնային օրինակը, մաքսային մարմնի կողմից մաքսային հայտարարագրման էլեկտրոնային համակարգում մաքսային հայ­տա­րա­րագրի էլեկտրոնային տեսքը ձևավորելու համար՝ 3500 դրամի չափով,
* հայտարարատուի ներկայացրած դիմումի հիման վրա մաքսային հայտարարագրի լրաց­ման համար՝ 30 հազար դրամի չափով:

1. 2022 թվականի hոկտեմբերի 5-ին ՀՀ Ազգային Ժողովի կող­­­մից ընդունված` «Պետա­կան տուրքի մասին» ՀՀ օրենքում փոփոխություններ կատա­րելու մասին» ՀՕ-379-Ն ՀՀ օրեն­քով (ուժի մեջ է մտել 2022 թվականի դեկտեմբերի 28-ից) փոխվել են «Զենքի շրջանառության կարգավորման մասին» օրենքով նախատեսված լիցենզիաներ և թույլ­տվություններ տալու և դրանց գործողության ժամկետները երկարաձգելու, ինչպես նաև ռազ­­մական նշանակության արտադրանքի արտադրության, ներմուծման, արտահանման ու տարան­ցիկ փոխադրման և ռազմական նշանակության արտադրանքի առևտրի միջ­նոր­դա­կան գործունեության համար լիցենզիաներ տրամադրելու և դրանց գործողության ժամ­կետ­ները երկարաձգելու համար պետական տուրքերի դրույքաչափերը:
2. 2022 թվականի մարտի 23-ին ՀՀ Ազգային Ժողովի կող­­­մից ընդունված` «Պետա­կան տուրքի մասին» ՀՀ օրենքում լրացումներ կատա­րելու մասին» ՀՕ-77-Ն ՀՀ օրեն­քով (ուժի մեջ է մտել 2023 թվականի հունվարի 1-ից) 1000 դրամի չափով պետական տուրքեր են սահ­ման­վել որոշ թույլտվություններ տրամադրելու համար, մասնավորապես՝ վայրի կենդանիների, դրանց արգասիքների, կենդանաբանական հավաքածուների կամ առան­ձին նմուշների՝ Հայաս­տանի Հանրապետության տարածքից արտահանման և (կամ) Հայաս­տանի Հանրա­պե­տության տարածք ներմուծման թույլտվություն տրամադրելու համար:
3. 2022 թվականի հունիսի 15-ին ՀՀ Ազգային Ժողովի կող­­­մից ընդունված` «Պետա­կան տուրքի մասին» ՀՀ օրենքում փոփոխություն կատա­րելու մասին» ՀՕ-150-Ն ՀՀ օրեն­քով (ուժի մեջ է մտել 2023 թվականի հունվարի 1-ից) վերացվել են «Առևտրի և ծառայությունների մասին» Հայաստանի Հանրապետության օրենքով նախատեսված որոշ ապրանքներ, մաս­նա­վո­­րապես պղնձի խտահանք, մոլիպդենի խտահանք, մոլիբդեն արտա­հա­նելու լիցենզիաներ կամ թույլտվություններ կամ հավաստագրեր տրամադրելու համար սահմանված՝ 160 հազար դրամի, 800 հազար դրամի և 1 մլն դրամի չափերով պետական տուրքերը:
4. 2022 թվականի հուլիսի 6-ին ՀՀ Ազգային Ժողովի կող­­­մից ընդունված` «Պետա­կան տուրքի մասին» ՀՀ օրենքում լրացումներ և փոփոխություններ կատա­րելու մասին» ՀՕ-306-Ն ՀՀ օրեն­քով (ուժի մեջ է մտել 2023 թվականի փետրվարի 1-ից) պետական տուրքեր են սահ­­­­­մանվել, մասնավորապես՝ բժշկական արտադրատեսակների արտադրության համար՝ տարե­կան 60 հազար դրամի չափով:
5. 2022 հուլիսի 7-ին ՀՀ Ազգային Ժողովի կող­­­մից ընդունված` «Պետա­կան տուրքի մասին» ՀՀ օրենքում փոփոխություններ և լրացումներ կատա­րելու մասին» ՀՕ-321-Ն ՀՀ օրեն­քով (ուժի մեջ է մտել 2023 թվականի փետրվարի 1-ից) պետական տուրքեր են սահմանվել՝

* մակերևութային ջրերի օգտա­գործ­ման թույլտվության տրամադրման, թույլտվության գործողության ժամկետի երկարաձգման, թույլտվության վերաձևակերպման համար ֆիզի­կա­կան անձանց համար 25 հազար դրամի, իսկ իրավա­բա­նա­կան անձանց համար 75 հազար դրամի չափով՝ նախ­կինում սահմանված համապատասխանաբար 1000 դրամի և 10 հազար դրամի փոխարեն,
* ստորերկրյա քաղցրահամ ջրերի օգտագործման թույլտվության տրամադրման համար՝ ֆիզի­կա­կան անձանց համար 95 հազար դրամի, իսկ իրավա­բա­նա­կան անձանց համար 145 հազար դրամի չափով,
* ստորերկրյա քաղցրահամ ջրերի օգտագործման թույլտվության գործողության ժամ­կետի երկա­րաձգման, թույլտվության վերաձևակերպման համար՝ ֆիզի­կա­կան անձանց համար 25 հազար դրամի, իսկ իրավա­բա­նա­կան անձանց համար 75 հազար դրամի չափով:

1. 2023 թվականի մայիսի 3-ին ՀՀ Ազգային Ժողովի կող­­­մից ընդունված` «Պետա­կան տուրքի մասին» ՀՀ օրենքում փոփոխություն և լրացում կատա­րելու մասին» ՀՕ-153-Ն ՀՀ օրեն­քով (ուժի մեջ է մտել 2023 թվականի հունիսի 9-ից) փոխվել են շրջակա միջավայրի վրա ազդեցության փորձաքննություն իրականացնելու համար սահմանված պետական տուրքի դրույքաչափերը:
2. 2022 թվականի դեկտեմբերի 16-ին ՀՀ Ազգային Ժողովի կողմից ընդունված` «Պետա­­­կան տուրքի մասին» ՀՀ օրենքում լրացում և փոփոխություն կատարելու մասին» ՀՕ-572-Ն ՀՀ օրենքով (ուժի մեջ է մտել 2023 թվականի հուլիսի 1-ից), մասնավորապես, սահ­ման­վել է պետական տուրք ինտերնետ շահումով խաղի և (կամ) տոտալիզատորի (ինտերնետ տոտալիզատորի) կազմակերպչի կողմից խաղադրույք ընդունելու իրավունք ձեռք բերելու համար: Մասնավորապես՝ ինտերնետ շահումով խաղերի կազմակերպչի կողմից յուրա­­քան­չյուր 100 միլիարդ դրամի չափով խաղադրույք ընդունելու իրավունք ձեռք բերելու համար՝ 175,000.0 հազար դրամի չափով, իսկ տոտալիզատորի (ինտերնետ տոտալիզատորի) կազ­մա­կեր­պչի կողմից յուրաքանչյուր 50 միլիարդ դրամի չափով խաղադրույք ընդու­նելու իրավունք ձեռք բերելու համար՝ 50,000.0 հազար դրամի չափով:
3. 2023 թվականի հուլիսի 13-ին ՀՀ Ազգային Ժողովի կողմից ընդունված` «Պետա­կան տուրքի մասին» ՀՀ օրենքում լրացումներ և փոփոխություն կատարելու մասին» ՀՕ-269-Ն ՀՀ օրենքով (ուժի մեջ է մտել 2023 թվականի օգոստոսի 8-ից) պետական տուրքեր են սահ­ման­վել զենքի օգտագործման հետ կապված մի շարք թույտվություններ ստանալու համար: Մաս­նա­վո­րապես՝ պետական տուրքեր են սահմանվել իրավաբանական անձնաց կողմից զենք, հրա­զենի հիմնական բաղ­կա­ցու­ցիչ մասեր, փամփուշտներ ներկրելու, արտահանելու, տարանցիկ փոխադրելու թույլտվութ­յուն­ներ տրամադրելու համար, ՀՀ քաղա­­­­քացիների կողմից հրազենի հիմնական բաղկացուցիչ մասեր ձեռք բերելու թույլտ­վութ­յուն­ներ տրամադրելու համար, զենքի հետ կապված և անվտան­գու­թյան կանոնների իմա­ցութ­յան տեսական և գործնական քննու­թյունների համար:

* **Օրենքով սահմանված այլ ծառայությունների և գործողությունների համար պետական տուրք**

1. 2021 թվականի դեկտեմբերի 10-ին ՀՀ Ազգային Ժողովի կող­­­մից ընդունված` «Պետա­­կան տուրքի մասին» ՀՀ օրենքում լրացումներ կատա­րելու մասին» ՀՕ-421-Ն ՀՀ օրենքով (ուժի մեջ է մտել 2022 թվականի հուլիսի 1-ից) 30 հազար դրամի չափով պետական տուրք է սահմանվել գնահատողի որակավորման վկայական տալու համար, միաժամանակ հանվել է անշարժ գույքի գնահատողի որակավորման վկայական տալու համար 20 հազար դրամի չափով պետական տուրքը:
2. 2022 թվականի դեկտեմբերի 7-ին ՀՀ Ազգային Ժողովի կող­­­մից ընդունված` «Պետա­կան տուրքի մասին» ՀՀ օրենքում լրացումներ կատա­րելու մասին» ՀՕ-545-Ն ՀՀ օրեն­քով (ուժի մեջ է մտել 2023 թվականի հունվարի 2-ից) տարեկան 50 հազար դրամի չափով պետական տուրք է սահմանվել  սահմանափակ պատասխանատվությամբ ընկե­­­րութ­յուն­ների բաժնեմասերի հավատարմագրային կառավարման իրավունք ձեռք բերելու համար:
3. 2022 թվականի նոյեմբերի 16-ին ՀՀ Ազգային Ժողովի կող­­­մից ընդունված` «Պետա­կան տուրքի մասին» ՀՀ օրենքում լրացումներ կատա­րելու մասին» ՀՕ-437-Ն ՀՀ օրեն­քով (ուժի մեջ է մտել 2022 թվականի դեկտեմբերի 26-ից) 10.000 դրամի չափով պետական տուրք է սահ­­մանվել արտոնագրված հաշտարարների որակավորման ստուգմանը մասնակցելու համար:
4. 2022 թվականի դեկտեմբերի 23-ին ՀՀ Ազգային Ժողովի կող­­­մից ընդունված` «Պետա­կան տուրքի մասին» ՀՀ օրենքում լրացումներ կատա­րելու մասին» ՀՕ-596-Ն ՀՀ օրեն­քով (ուժի մեջ է մտել 2023 թվականի հունվարի 1-ից) ֆիզիկական անձանց կողմից սեփա­կա­նու­թյան իրավունքով իրենց պատկանող ավտոմեքենան այլ ֆիզի­կա­­կան անձանց օտարելու դեպ­քում, եթե ավտոմեքենան օտարվում է այն ձեռք բերելուց (սեփականության իրավունքի պետական գրանցումից) հետո` 365 օրվա ընթացքում, տրանսպորտային միջոցի նկատմամբ սեփականության իրա­վունքի դադարման գրանց­ման համար սահմանվել է պետական տուրք՝  ավտոմեքենայի շարժիչի յուրաքանչյուր ձիաուժ հզո­­րության համար 150 դրամի չափով: Ընդ որում, մինչև այդ փոփոխությունը խնդրո առարկա դեպքերում տրանսպորտային միջոցի օտարումից ֆիզիկական անձանց կողմից ստացված եկամուտներից վճարվել է եկա­մտա­յին հարկ 1 տոկոս դրույ­քաչափով, բայց ոչ պակաս, քան տրանսպորտային միջոցի շար­ժիչի յուրաքանչյուր ձիաուժ հզորության համար 150 դրամ:
5. 2022 թվականի հուլիսի 6-ին ՀՀ Ազգային Ժողովի կող­­­մից ընդունված` «Պետա­կան տուրքի մասին» ՀՀ օրենքում լրացումներ և փոփոխություններ կատա­րելու մասին» ՀՕ-306-Ն ՀՀ օրեն­քով (ուժի մեջ է մտել 2023 թվականի փետրվարի 1-ից) պետական տուրք է սահ­­­­­մանվել բժշկական արտադրատեսակների ներմուծման (համա­պա­տասխանության) հավաստա­գիր տրամադրելու համար՝ տարեկան 5000 դրամի չափով:
6. 2023 թվականի մայիսի 3-ին ՀՀ Ազգային Ժողովի կող­­­մից ընդունված` «Պետա­կան տուրքի մասին» ՀՀ օրենքում փոփոխություններ և լրացումներ կատա­րելու մասին» ՀՕ-164-Ն ՀՀ օրեն­քով (ուժի մեջ է մտել 2023 թվականի հունիսի 9-ից), մասնավորապես՝ հանվել են անասնաբուժական բնագավառում օգտագործվող կենսապատվաստուկների, շիճուկների և ախտորոշիչ միջոցների արտադրության, գարեջրի արտադրության իրականացման իրավունք ձեռք բերելու, ինչպես նաև «Արտաքին տնտեսական գործունեության ապրանքային անվանացանկ» (ԱՏԳ ԱԱ) 220820 ծածկագրին դասվող, արտադրողի կողմից 100 հազար լիտրից ավելի իրացված արտադրանքի յուրաքանչյուր լիտրի համար լրացուցիչ հաշվարկվող պետական տուրքերը:

* **Գյուտերի, արդյունաբերական դիզայնների, բույսերի սորտերի, ապրանքային նշանների, աշխարհագրական նշումների, ծագման տեղանունների, երաշխավորված ավանդական արտադրանքի, ֆիրմային անվանումների, ինտեգրալ միկրոսխեմաների տոպոլոգիաների իրավական պահպանության հետ կապված իրավաբանական նշանակություն ունեցող գործողությունների համար**

1. 2023 թվականի մարտի 22-ին ՀՀ Ազգային Ժողովի կողմից ընդունված` «Պետական տուրքի մասին» ՀՀ օրենքում փոփոխություններ և լրացումներ կատարելու մասին» ՀՕ-123-Ն ՀՀ օրենքով (ուժի մեջ է մտել 2023 թվականի հուլիսի 14-ից) փոխվել են արդյունաբերական դիզայնների, ապրանքային նշանների, աշխարհագրական նշումների, ծագման տեղանուն­ների, երաշխավորված ավանդական արտադրանքի իրավական պահպանության հետ կապ­ված իրավաբանական նշանակություն ունեցող գործողությունների համար սահմանված պետա­­կան տուրքի դրույ­քաչափերը:
2. 2023 թվականի հունվարի 17-ին ՀՀ Ազգային Ժողովի կողմից ընդունված` «Պետա­­կան տուրքի մասին» ՀՀ օրենքում լրացում կատարելու մասին» ՀՕ-19-Ն ՀՀ օրենքով (ուժի մեջ է մտել 2023 թվականի օգոստոսի 10-ից) 50.0 հազար դրամի չափով պետական տուրք է սահ­մանվել մեկուսացված համակարգում գենետիկորեն ձևափոխված օրգանիզմների գործածության (ներառ­յալ՝ ներմուծման, արտահանման) համար: